als_Latn dik_Latn sag_Latn
Botërore, si dhe janë përcjellë përshëndetjes e sekretares Hillary Clinton për të gjitha familjet shqiptare që shpëtuan hebrenjtë gjatë Luftës së
Dytë Botërore
Kryeministri Berisha i dorëzon autores së filmit Johanna Neumann çmimin e Mirënjohjes, akorduar nga Bashkia e Tiranës
E mbijetuara Neumann: “Shqiptarët refuzuan të dorëzonin listën e hebrenjve te nazistët, kjo s’ndodhi në shumë vende evropiane”
Një nga momentet mbresëlënëse të aktiviteteve të kryeministrit Sali Berisha në SHBA, ishte edhe vizita e tij në “Holocaust Memorial Museum”,
Washington DC, ku së bashku me bashkëshorten zonjën Liri Berisha ishte i ftuar në ceremoninë e prezantimit të filmit dokumentar “Besa”, me producente Johanna Neumann, një eveniment që zhvillohet për herë të parë në Uashington dhe vjen si akt vlerësues për kombin dhe virtytet fisnike të shqiptarëve, në kuadër të 100 vjetorit të pavarësisë. Neumann është një nga të mbijetuarat e Holokaustit, e cila u ndihmua nga një familje shqiptare për ti shpëtuar terrorit nazist. Aktualisht Neumann është punonjëse në Muzeun e Holokaustit, duke u shndërruar në këtë mënyrë në një ambasadore të promovimit të imazhit të Shqipërisë dhe të virtyteve të çmuara të shqiptarëve, besës dhe mikpritjes, të cilat u shpëtuan jetën rreth 2000 hebrenjve që u strehuan dhe u mbrojtën nga shumë familje të thjeshta shqiptare, jo vetëm në Shqipëri, por edhe në trojet shqiptare në rajon. Në këtë ceremoni merrnin pjesë mbi 500 të pranishëm, zyrtarë të lartë qeveritarë, senatorë, kongresmenë, pjesëtare të trupit diplomatik, të ftuar dhe miq, shqiptarë të diasporës. Midis të pranishmëve merrnin pjesë edhe Zëvendës Ndihmës Sekretari i Shtetit Philip Reeker, kongresmeni Eliot Engel, ambasadori amerikan në Shqipëri Alexandër Arvizu, Ambasadori i Izraelit në SHBA etj.
Gjatë kësaj ceremonie e mori fjalën edhe Zëvendës Ndihmës Sekretari i Shtetit Philip Reeker, i cili përshëndeti evenimentin në emër të Sekretares se Shtetit Hillary Clinton, si dhe u përcolli të gjithë familjeve shqiptare që shpëtuan hebrenjtë përshëndetjet më të përzemërta nga Sekretarja
Clinton dhe vlerësimet më të larta për këtë akt sa human dhe unik në histori. Kryeministri Berisha i dorëzoi Neumann çmimin e mirënjohjes akorduar nga Kryetari i Bashkisë së Tiranës, Lulzim Basha me motivacionin: “Zonjës Neumann, në shenjë mirënjohje për punën dhe kontributin e saj të
çmuar në promovimin e virtyteve fisnike të Shqiptarëve si dhe të Besës Shqiptare për mbrojtjen dhe shpëtimin e jetëve të gjithë hebrenjve që
jetuan në Shqipëri ose kërkuan strehim në Shqipëri gjatë Holokaustit”.
Gazeta55/Shqiplive
Statistics: Posted by Admin — Sun Apr 29, 2012 3:15 pm
]]>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk